|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 08.09- 14.09.2023 г. (37-ма седмица)** |

 **ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 32 случая на заразни заболявания, от които:

1. Грип и остри респираторни заболявания (ОРЗ) - 20 случая.

Общата заболяемост от грип и ОРЗ за областта е 20,23 %оо.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 7 | 4 | 3 | 4 | 2 | 20 | 20,23 %оо |

1. 6 регистрирани случая на заболели от COVID-19. Заболяемост за областта за 14 дни на 100000 жители към 18.09.2023г. – 13,75 %000 при 15,53 %000 за РБългария.
2. 2 случая на въздушно- капкови инфекции – варицела и скарлатина;
3. 2 случая на чревни инфекции – колиентерит и ентероколит;
4. 2 случай на паразитологични инфекции – ламблиоза.
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична, извънболнична медицинска помощ - 3.

Извършени епидемиологични проучвания на регистрирани заразни болести - 12 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 69 бр. проби с 2 бр. положителни резултата: 9 бр. паразитологични проби, 57 бр. проби околна среда с 2 бр. положителни резултата и 3 бр. микробиологични проби.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 3 проверки, от които 2 бр. на лечебни заведения за болнична помощ по субсидиране и 1 на лечебно заведение за извънболнична помощ по стандарт „Клинична лаборатория“. Няма установени нарушения.

Подготвени и изпратени документи за промяна в обстоятелствата към Изпълнителна Агенция Медицински надзор на 4 ЛЗ.

Издадени заповеди за промяна на състава на ЛКК- 3 бр.

Приета и обработена е 1 жалба.

За периода в РКМЕ са приети и обработени 120 медицински досиета, извършени са 92 справки, изготвени са 78 преписки.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **7** проектни документации, издадени са **4** становища по процедурите на ЗООСи **3** здравни заключения. Извършени са **3** проверки на обекти с обществено предназначение (ООП) в процедура по регистрация, включително и по предписание, регистрирани са **5** обекта с обществено предназначение.

През периода са извършени общо **110 основни проверки** по текущия здравен контрол. Реализираните **насочени проверки са** **общо 413: 209** от тях са извършени във връзка с контрола по тютюнопушенето и продажбата на алкохол; **121** – по спазване забраната за продажба и употреба на диазотен оксид (райски газ); **80** – контрол върху ДДД-мероприятията; **2** – проверки по сигнали; **1** – по изпълнение на заповед.

**Лабораторен контрол:**

Питейни води: физико-химичен и микробиологичен контрол -

във връзка със сигнал и насочен здравен контрол са изследвани **8** бр. проби, от тях **1** проба от сондаж (необеззаразена вода) е нестандартна по физико-химични показатели „електропроводимост“, „нитрати“, „хлориди“ и по микробиологичен показател „Колиформи“.

Минерална вода – не са пробонабирани.

Води за къпане – не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: измерване на комунален шум – **4** бр. пункта с **12** бр. измервания, от тях **9** бр. са нестандартни.

По отношение на констатираните отклонения от здравните норми са предприети следните **административно-наказателни мерки:**

**-** издадени са **3** предписания за провеждане на задължителни хигиенни мерки;

- съставени са **3** акта за установени административни нарушения на физически лица и **1** акт – на юридическо лице.

**Дейности по профилактика на болестите и промоция на здравето (ПБПЗ):**

Проведени са **4** лекции с обхванати **52** лица в пенсионерски клубове в гр. Ген. Тошево и детска градина, гр. Шабла. При лекциите са предоставени **55** бр. здравно-образователни материали, дейността е по Национална програма за профилактика на хроничните незаразни болести.

Във връзка с дейности за превенция на самоубийствата и др. рискове на психична основа е проведен **1** лекция със **16** лица, предоставени са **20** бр. здравно-образователни материали.

Оказани **3** методични дейности на **3** лица (уредници на пенсионерски клубове и педагог).

Измерени са стойности на артериално налягане на **11** лица, измерен е обем на количеството въздух, което белите дробове могат да поемат на **8** лица.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **08.09- 14.09.2023 г.** по чл. 56 от Закона за здравето са **извършени 141 проверки в 141 обекта** (68 детски и учебни заведения, 3 лечебни и здравни заведения, 17 други закрити обществени места по смисъла на § 1а от допълнителните разпоредби на Закона за здравето, 53 открити обществени места).

Констатирани са нарушения на въведените забрани и ограничения за тютюнопушене в закритите и някои открити обществени места. Издадени са: 1 предписание за предприемане на всички необходими мерки с оглед ефективно спазване на забраната за тютюнопушене в закрити обществени места и 2 акта на физически лица за нарушение на чл. 56, ал. 1 от Закона за здравето и 1 акт – на юридическо лице.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*